CELEX: 62013TA0680
Language: et
Date: 2018-07-13 00:00:00
Title: Kohtuasi T-680/13: Üldkohtu 13. juuli 2018. aasta otsus – K. Chrysostomides & Co. jt versus nõukogu jt (Lepinguväline vastutus — Majandus- ja rahanduspoliitika — Küprose stabiilsustoetuse programm — EKP nõukogu otsus, mis käsitleb erakorralise likviidsusabi andmist Küprose Keskpanga taotlusel — Eurorühma 25. märtsi, 12. aprilli, 13. mai ja 13. septembri 2013. aasta Küprost puudutavad avaldused — Otsus 2013/236/EL — Küprose ja Euroopa stabiilsusmehhanismi vaheline konkreetseid majanduspoliitilisi tingimusi käsitlev 26. aprilli 2013. aasta vastastikuse mõistmise memorandum — Üldkohtu pädevus — Vastuvõetavus — Vorminõuded — Riigisiseste õiguskaitsevahendite ammendamine — Isikutele õigusi andva õigusnormi piisavalt selge rikkumine — Omandiõigus — Õiguspärane ootus — Võrdne kohtlemine)

1.10.2018   
            
            
               ET
            
            
               Euroopa Liidu Teataja
            
            
               C 352/28
            
         
      Üldkohtu 13. juuli 2018. aasta otsus – K. Chrysostomides & Co. jt versus nõukogu jt
      (Kohtuasi T-680/13) (1)
      
      ((Lepinguväline vastutus - Majandus- ja rahanduspoliitika - Küprose stabiilsustoetuse programm - EKP nõukogu otsus, mis käsitleb erakorralise likviidsusabi andmist Küprose Keskpanga taotlusel - Eurorühma 25. märtsi, 12. aprilli, 13. mai ja 13. septembri 2013. aasta Küprost puudutavad avaldused - Otsus 2013/236/EL - Küprose ja Euroopa stabiilsusmehhanismi vaheline konkreetseid majanduspoliitilisi tingimusi käsitlev 26. aprilli 2013. aasta vastastikuse mõistmise memorandum - Üldkohtu pädevus - Vastuvõetavus - Vorminõuded - Riigisiseste õiguskaitsevahendite ammendamine - Isikutele õigusi andva õigusnormi piisavalt selge rikkumine - Omandiõigus - Õiguspärane ootus - Võrdne kohtlemine))
      (2018/C 352/33)
      Kohtumenetluse keel: inglise
      
         Pooled
      
      
         Hageja: Dr. K. Chrysostomides & Co. LLC (Nikosia, Küpros) ja 50 teist kohtuotsuse lisas nimetatud hagejat (esindaja: barrister P. Tridimas)
      
         Kostjad: Euroopa Liidu Nõukogu (esindajad: A. de Gregorio Merino, E. Dumitriu-Segnana, E. Chatziioakeimidou ja E. Moro), Euroopa Komisjon (esindajad: B. Smulders, J.-P. Keppenne ja M. Konstantinidis, hiljem J.-P. Keppenne, M. Konstantinidis ja L. Flynn), Euroopa Keskpank (EKP) (esindajad: N. Lenihan ja F. Athanasiou, hiljem P. Papapaschalis ja P. Senkovic ning lõpuks M. Szablewska ja K. Laurinavičius, keda abistas advokaat H.-G. Kamann), Eurorühm, keda esindas Euroopa Liidu Nõukogu (esindajad: A. de Gregorio Merino, E. Dumitriu-Segnana, E. Chatziioakeimidou ja E. Moro), Euroopa Liit, keda esindas Euroopa Komisjon (esindajad: B. Smulders, J.-P. Keppenne ja M. Konstantinidis, hiljem J.-P. Keppenne, M. Konstantinidis ja L. Flynn)
      
         Ese
      
      ELTL artikli 268 alusel esitatud nõue hüvitada kahju, mis hagejatel on väidetavalt tekkinud järgmiste aktide tagajärjel: EKP nõukogu 21. märtsi 2013. aasta otsus, mis käsitleb erakorralise likviidsusabi andmist Küprose Keskpanga taotlusel; eurorühma 25. märtsi, 12. aprilli, 13. mai ja 13. septembri 2013. aasta Küprost puudutavad avaldused; nõukogu 25. aprilli 2013. aasta otsus 2013/236/EL, mis on adresseeritud Küprosele ning käsitleb spetsiifilisi finantsstabiilsuse ja jätkusuutliku majanduskasvu taastamise meetmeid (ELT 2013, L 141, lk 32); konkreetseid majanduspoliitilisi tingimusi käsitlev 26. aprilli 2013. aasta vastastikuse mõistmise memorandum, mis on sõlmitud Küprose Vabariigi ja Euroopa stabiilsusmehhanismi (ESM) vahel; samuti muud komisjoni, nõukogu, EKP ja eurorühma aktid ning käitumine, mis on seotud Küprose Vabariigile finantsabi andmisega.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Jätta Dr. K. Chrysostomides & Co. LLC ja teiste hagejate, kelle nimed on esitatud lisas, kohtukulud nende endi kanda ja mõista neilt välja Euroopa Liidu Nõukogu, Euroopa Komisjoni ja Euroopa Keskpanga (EKP) kohtukulud.
               
            
         (1)  ELT C 194, 24.6.2014.